Legea nr . 180 / 2018 privind declararea voluntară și stimularea fiscală, intrată în vigoare la 17 august curent, aduce primele încasări la bugetul de stat . Este vorba despre suma de 7 089 820 lei, datorii achitate benevol . Astfel, stimularea fiscală va permite recuperarea datoriilor, achitarea cărora a fost amânată, în unele cazuri, mai mulți ani de zile . Menționăm că, conform prevederilor respectivei legi, subiecții stimulării fiscale pot beneficia de anularea tuturor amenzilor și penalităților, în cazul în care achită benevol obligațiile vamale restante . Facilitățile sunt valabile până la data de 20 decembrie, inclusiv .